Осип Манделщам
Импресионизъм

Превод от руски: Димитър Калев, —

chitanka.info

Художникът е изразил

припадъка на люляк тръпнещ

и багрените звучни стъпки

във струпеи е напластил.

Разбрал е маслената плът —

съсиреното нейно лято,

от лилавеещ мозък сгрято,

в разлят от маранята път.

И сенки — в лилаво хоро,

листо, звук — гаснат като клечка, —

ще кажеш, че готвач край печка

приготвя гълъби в масло.

И можеш люлка разгада,

недонамазани воали,

и тези слънчеви развали

са вече тяло на пчела.

23 май 1932

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.